## Pravilnik o standardinta i normativima obveznog zdravstvenog osiguranja za 1994. godinu

### NN 3/1994 (14.1.1994.), Pravilnik o standardinta i normativima obveznog zdravstvenog osiguranja za 1994. godinu

# UPRAVNO VIJEĆE HRVATSKOG ZAVODA ZA ZDRAVSTVENO OSIGURANJE

Na osnovi članka 17. stavka 3. Zakona o zdravstvenom osiguranju ("Narodne
novine" broj 75/93), Zakona o zdravstvenoj zaštiti ("Narodne
novine" broj 75/93) i članka 14. Statut Hrvatskog zavoda za zdravstveno
osiguranje ("Narodne novine" broj 1/94), Upravno vifeće Hrvatshog
zavoda za zdravstveno osiguranje na svojoj 2. sjednici, održanoj 5. siječnja
1994. godine, donijelo je .

## PRAVINIK

### O STANDARDINTA I NORMATIVIMA OBVEZNOG ZDRAVSTVENOG OSIGURANJA ZA 1994. GODINU

Članak 1.

Ovim Pravilnikom, Zakonom o zdravstvenom osiguranju (u daljnjem tehstu:
Zakon) i općim aktima Hrvatskog zavoda za zdravstveno osiguranje (u daljnjem
tekstu: Zavod), utvrđuju se standardi i normativi prava koja se osiguranim
osobama Zavoda osiguravaju obveznim zdravstvenim osiguranjem u 1994. godini.
Prava iz obveznog zdravstvenog osiguranja obuhvaćaju: pravo na zdravstvenu
zaštitu, pravo na korištenje ortopedskih i drugih pomagala, stomatološko-protetsku
pomoć, stomatotoško-protetske nadomjestke i lijekove, te pravo na novčane
nadoknade i pomoći.

Članak 2.

Standardi i normativi obveznog zdravstvenog osiguranja čine standard
u Republici Hrvatskoj (u daljnjem tekstu: standard), a odreduju se na osnovi
oblika, opsega i kvalitete ostvarivanja prava.

Članak 3.

Standard je uvjetovan gospodarskim mogućnostima društva, demografskom
strukturom stanovništva i smrtnošću stanovništva.

Članak 4.

Standard se osigurava i putem Zavoda za sve osigura ne osobe pod istovjetnim
uvjetima i podjednake kvalitete, sukladno pravima za pojedine osigurane
osobe utvrđenim Zakonom.

Članak.5.

Standard se određuje na osnovi standarda i normativa utvrdenih ovim
Pravilnikom i temeljem osiguranih sredstava obveznog zdravstvenog osiguranja
za 1994. godinu.

Standard se utvrđuje u novčanom iznosu po osiguranoj osobi i u ukupnom
iznosu za pojedino pravo.

Članak 6.

Potrebna sredstva za standard osiguravaju se u Zavodu na način utvrđen
Zakonom i Statutom Zavoda, a raspoređuju se na osnovi Financijskog plana
Zavoda i odluka o njegovom provođenju.

Članak 7.

Zavod osigurava provođenje zdravstvene zaštite u okviru standarda putem
ugovornih zdravstvenih ustanova i ugovornih zdravstvenih djelatnika privatne
prakse. Prava na novčane nadoknade i pomoći u okviru standarda osigurava
Zavod, sukladno Zakonu i općim aktima Zavoda.

Članak 8.

Zdravstvena zaštita utvrđuje se po djelatnostima na primarnoj, sekundarnoj
i tercijarnoj razini.

Članak 9.

Zdravstvena djelatnost na primarnoj razini obuhvaća:

1. djelatnost opće medicine,

2 djelatnost zdravstvene zaštite djece predškolskog uzrasta,

3. djelatnost školske medicine,

4. djelatnost zdravstvene zaštite žena,

5. djelatnost zubozdravstvene zaštite,

6. djelatnost higijensko-epidemiološke zaštite,

7. ljekarničku djelatnost,

8. djelatnost hitne medicinske pomoći. U okviru zdravstvene djelatnosti
na primarnoj razini osigurava se laboratorijska dijagnostika. Zdravstvenu
zaštitu u djelatnostima na primarnoj razini provode slijedeće zdravstvene
ustanove: domovi zdravlja, ljekarne, zdravstvene ustanove hitne medicinske
pomoći, ustanove za zdravstvenu njegu u kući, doktori medicine i doktori
stomatologije koji obavljaju privatnu praksu u privatnim ordinacijama,
Ijekarnički djelatnici i zdravstveni djelatnici više ili srednje stručne
spreme koji obavljaju privatnu praksu.

Članak 10.

Zdravstvenu zaštitu u djelatnostima na sekundarnoj razini provode bolničke
zdravstvene ustanove, lječilišta i poliklinike.

Članak 11.

Zdravstvenu zaštitu na tercijarnoj razini provode državni zdravstveni
zavodi, klinike, kliničke bolnice, klinički bolnički centri i referentni
centri Ministarstva zdravstva

Članak 12.

Za provođenje zdravstvene zaštite na primarnoj razini utvrđuju se:

- kadrovski normativi tima,

- standardni broj osiguranih osoba po timu,

- laboratorijska dijagnostika, prema Popisu laboratorijsko-dijagnostičkih
postupaka. Standardi i normativi zdravstvene djelatnosti na primarnoj razini
navedeni su u tablicama 1. i 2., koje su sastavni dio ovog Pravilnika.

Članak 13.

U okviru standarda, sukladno odredbi članka 17. stavke 2. Zakona, osiguranim
osobama Zavoda, za 1994. godinu osigurava se pravo na zdravstvenu zaštitu
u opsegu navedenom u tablici 3., koja je sastavni dio ovog Pravilnika.

Članak 14.

Ovaj Pravilnik stupa na snagu danom objave u "Narodnim novinama",
a primjenjuje se od 1. siječnja 1994 godine.

Klasa: 025-04/94-01/03

Urbroj: 338-24-94-1

Zagreb, 5. siječnja 1994

Predsjednik Upravnog vijeća Hrvatskog zavoda za zdravstveno
osiguranje

**prim.dr.sci. Mate Ljubičić, v.r.**

---

## OPSEG PRAVA

### NA ZDRAVSTVENU ZAŠTITU OSIGURANIH OSOBA ZAVODA ZA 1994. GODINU

1. U primarnoj zdravstvenoj zaštiti:

- do 3 pregleda za osobe starije od 15 godina

- 2 patronažne posjete tijekom i nakon trudnoće

- 1 PAP-a test žena starijih od 20 godina

- 0.25 kućnih posjeta doktora (jedanput tijekom 4 godine)

- 0.25 kućnih liječenja (jedanput tijekom 4 godine u trajanju od 10
dana)

- 0.625 zdravstvena njega u kući (jedanput tijekom 16 godine u trajanju
od 10dana)

2. U zubozdravstvenoj djelatnosti do 2 pregleda godišnje

3. U laboratorijskoj dijagnostici - 0.5 dijagnostičkih pretraga (jedanput
tijekom 2 godine)po osiguranoj osobi

4. U korištenju lijekova za lijekove s Liste lijekova do pet recepata
godišnje

5. U specijalističko-konzilijarnoj zdravstvenoj zaštiti do 2 pregleda
godišnje

6. U specijalističko-konzilijarnoj zdravstvenoj zaštiti do 0.2 dijagnostičke
pretrage (jedanput tijekom 5 godina) - (RTG, EKG, UZV i slično)

7. U bolničkoj zdravstvenoj zaštiti:

- jedanput tijekom 8 godina u trajanju do 10 dana pravo na liječenje
u bolnici za zbrinjavanje akutnih bolesti

- jedanput tijekom 30 godina u trajanju od 21 dan pravo na liječenje
u bolnici za zbrinjavanje kroničnih bolesti medicinskom rehabilitacijom.

Pravilnik, NN 3/1994-78